Isabella, Angoulêmen kreivitär

Isabella (1186–1246) oli Angoulêmen kreivin Aymer Tailleferin tytär, josta tuli Juhana Maattoman puolisona Englannin kuningatar.

Isabella ja Juhana vihittiin vuonna 1200, liitto oli Juhanan toinen. Lähes 20 vuoden ikäerosta huolimatta pariskunnalle muodostui läheiset suhteet, ja Juhana vietti mieluummin aikaansa vaimonsa kanssa kuin sotimassa. He saivat kaksi poikaa ja kolme tytärtä. Juhana kuoli vuonna 1216. Isabella huolehti, että hänen poikansa Henrik III pääsi turvallisesti valtaistuimelle ja sai hyvät neuvonantajat ympärilleen. Sen jälkeen Isabella palasi synnyinmaahansa Ranskaan.

Noin vuonna 1218 Isabella vihittiin toiseen avioliittoon Lusignanin kreivi Hugh X:n kanssa, jolle hänet oli alun perin kihlattu, ennen kuin Juhana päätti naida Isabellan. Isabella ja Hugh olivat naimisissa yli 30 vuotta. Heille syntyi yhdeksän lasta.

Lähteet 

Englannin kuninkaalliset
Vuonna 1186 syntyneet
Vuonna 1246 kuolleet